http___www.jobstem.eu_novosti-1__2.xml
1.1 2.1 3.1 3.2 4.1 5.1 6.1 7.1 7.2 8.1 9.1 10.1 10.2 11.1 12.1 13.1 13.2 14.1 15.1 15.2 16.1 17.1 17.2 18.1 19.1 20.1 20.2 21.1 22.1 23.1
New research paper published from the JOBSTEM project! A new paper „How important is it to my parents? Transmission of STEM academic values: the role of parents’ values and practices and children’s perceptions of parental influences“ written as part of the JOBSTEM project, has been published in the „International Journal of Science Education“. The study described in the publication deals with the students' and their parents' beliefs about the importance of success in STEM school subjects and the beliefs about the usefulness of these subjects, as well as the levels of encouraging interests in the domain in their immediate family. Our results show that students' perception of their parents' valuation of STEM and their perception of their family's encouragement of STEM interests was the best predictor of students' beliefs about the usefulness and importance of STEM subjects. These perceptions were, for the most part, incongruent with the parents' self-reports of these beliefs and behaviors. The students' skewed perception of their parents' values might be part of the reason why parental STEM values are relatively weakly correlated with their children's. Our results further suggest that parents find it easier to impart beliefs about the usefulness of STEM school subjects than those about the importance of high achievements in the STEM school domain. The paper discusses theoretical and practical implications of these results. You can find the full text at: https://www.tandfonline.com/doi/full/10.1080/09500693.2018.1460696?scroll=top&needAccess=true
1.1 2.1 3.1 4.1 5.1 5.2 6.1 7.1 8.1 9.1 10.1 11.1 11.2 12.1 13.1 14.1 15.1 15.2 16.1 17.1 17.2 18.1 19.1 19.2 20.1 21.1 22.1 22.2 23.1 24.1 25.1 26.1 27.1 27.2 28.1 29.1 29.2 30.1 31.1 31.2 32.1 33.1 34.1 35.1 36.1 37.1 38.1 39.1 40.1 41.1 41.2 42.1 43.1 44.1 45.1 46.1 46.2 47.1 47.2 48.1 49.1 49.2 50.1 51.1 52.1 52.2 53.1 54.1 55.1 55.2 56.1 57.1 58.1 58.2 58.3 59.1 59.2 59.3 60.1 61.1 62.1 63.1 64.1 65.1 66.1 67.1 68.1 69.1 69.2 70.1 71.1 72.1 72.2 72.3 74.1 75.1 76.1 77.1 77.2 78.1 80.1 81.1 82.1 83.1 84.1 84.2 85.1 86.1 87.1 87.2 88.1 89.1 89.2 90.1 91.1 92.1 93.1 94.1 95.1 96.1 97.1 98.1 98.2 98.3 98.4 98.5 98.6 99.1 100.1 101.1 102.1 102.2 102.3 102.4 103.1 103.2 103.3 103.4 103.5 103.6 103.7 104.1 105.1 105.2 105.3 106.1 106.2 106.3 106.4 107.1 107.2 107.3 107.4 108.1 108.2 109.1 109.2 109.3 110.1 110.2 111.1 112.1 112.2 113.1 113.2 113.3 114.1 114.2 114.3 115.1 115.2 115.3 116.1 116.2 117.1 118.1 118.2 119.1 119.2 120.1 120.2 120.3 120.4 120.5 121.1 122.1 123.1 124.1 124.2 125.1 126.1 126.2 127.1 128.1 129.1 130.1 131.1 131.2 131.3 132.1 133.1 134.1 134.2 135.1 136.1 137.1 138.1 139.1 140.1 141.1 142.1 143.1 143.2 144.1 145.1 146.1 147.1 148.1 149.1 150.1 150.2 151.1 152.1 153.1 154.1 155.1 156.1 158.1 159.1 160.1 160.2 161.1 162.1 163.1 164.1 164.2 164.3 164.4 164.5 164.6 164.7 165.1 166.1 167.1 168.1 169.1 170.1 170.2 170.3 171.1 172.1 173.1 174.1 175.1 176.1 177.1 178.1 179.1 179.2 180.1 181.1 182.1 183.1 184.1 185.1 186.1 187.1 188.1 188.2 189.1 190.1 191.1 192.1 193.1 194.1 195.1 196.1 197.1 198.1 199.1 200.1 201.1 202.1 203.1 204.1 206.1 207.1 207.2 208.1 209.1 210.1 211.1 212.1 213.1 215.1 216.1 217.1 217.2 217.3 218.1 218.2 218.3 219.1 219.2 219.3 220.1 220.2 221.1 221.2 222.1 223.1 224.1 224.2 225.1 225.2
Projekti JOBSTEM i "Budi STEMpatičan!" predstavljeni na konferenciji Scientix u Brusselsu Nalazi JOBSTEM projekta predstavljeni na konferenciji AERA 2018 Objavljen novi znanstveni rad u sklopu JOBSTEM projekta Novi znanstveni rad pod nazivom „How important is it to my parents? Transmission of STEM academic values: the role of parents’ values and practices and children’s perceptions of parental influences“ nastao u sklopu JOBSTEM istraživačkog projekta, objavljen je u časopisu „International Journal of Science Education“. U radu smo se bavili ispitivanjem vjerovanja o važnosti uspjeha u STEM školskim predmetima te vjerovanja o korisnosti STEM školskih predmeta kod učenika i njihovih roditelja, kao i razinom poticanja učenikovih interesa za STEM područje unutar uže obitelji. Rezultati su pokazali da je sveukupnu razinu važnosti i korisnosti koju učenici petih i šestih razreda vežu uz STEM u školi najbolje predviđala njihova percepcija vrijednosti STEM-a za njihove roditelje te percepcija poticanja STEM interesa kojeg dobivaju unutar obitelji. Ove su učeničke percepcije roditeljskih utjecaja bile većim dijelom nepodudarne s roditeljskim izvještajima o istim ovim vrijednostima i ponašanju. Dječja netočnost u percipiranju roditeljskih vrijednosti dijelom može objasniti zašto su roditeljske STEM vrijednosti relativno slabo povezane s učeničkima. Rezultati istraživanja također sugeriraju da roditelji svojoj djeci lakše prenose vjerovanja o korisnosti STEM školskog područja nego vjerovanja o važnosti visokog postignuća u STEM školskim predmetima. U radu su raspravljene teorijske i praktične implikacije koje proizlaze iz opisanih nalaza. Rad je u cijelosti dostupan na sljedećoj poveznici: https://www.tandfonline.com/doi/full/10.1080/09500693.2018.1460696?scroll=top&needAccess=true Završava zadnji val JOBSTEM testiranja učenika Održan napredni STEM program za nadarene učenike srednjih škola U projektu Budi STEMpatičan! održan je planirani STEM kamp za nadarene učenike, na kojem je sudjelovalo ukupno 10 učenika iz srednjih škola Virovitičko-podravske županije. Kamp je održan od od 2. do 4. ožujka u Informativno edukativnom centru Noskovačka Dubrava, javnoj ustanovi za upravljanjem prirodom u VPŽ. Na početku ovog Kampa učenicima su se obratili predstavnici Virovitičko-podravske županije s pozdravima te su iskazali svoje zadovoljstvo mogućnošću da u svojoj sredini ugoste ovaj prvi i za sada jedinstveni program za nadarene učenike u STEM području u hrvatskom obrazovanju. Unutar Kampa za nadarene, ukupno je održano 7 radionica koje su uključivale teme „Sastavi i udahni život vlastitom robotu“, „Natjecanje robota u obavljanju različitih zadataka“, Atomske jezgre, svuda oko nas“, „Kemija - što manje to bolje", „Struja bez dinosaura“, „Koji su moji interesi i što je najbolje za mene u budućnosti: Radionica profesionalnog usmjeravanja“. Radionice su vodili znanstvenici s Fakulteta elektrotehnike i računarstva Sveučilišta u Zagrebu, Instituta Ruđer Bošković u Zagrebu i Instituta društvenih znanosti u Zagrebu. Sudionici prvog Kampa za STEM darovite učenike odabrani su temeljem Modela identifikacije STEM darovitih, koji je razvijen unutar projekta. Učenici su odabrani između okvirno 200 potencijalnih kandidata, drugih učenika srednjih škola. Testiranjem su prikupljene na desetine informacija o svima njima, te je prema kriterijima postavljenog modela STEM darovitih odabrano samo njih deset. Osim rezultata koje su postigli na psihološkim i STEM testovima, istraživači o njima nisu imali drugih podataka (na primjer podataka o školskim ocjenama u školi, kakvi su bili u ranijim razredima i slično). Razgovorom s sudionicima kampa i njihovim nastavnicima, pokazalo se da su to sve redom sudionici državnih, županijskih i drugih selektivnih natjecanja koja postoje u obrazovnom sustavu. STEM daroviti! Studijsko putovanje u Beč u okviru projekta „Budi STEMpatičan!“ U okviru aktivnosti unutar projekta „Budi STEMpatičan!“, u razdoblju od 14. do 16. veljače 2018., organiziran je studijski posjet za predstavnike 14 osnovnih i 7 srednjih škola Virovitičko-podravske županije gradu Beču. Sudionici su posjetili gradski ured Grada Beča (Stadtschulrat für Wien) gdje se u upoznali s ustrojem obrazovnog sustava grada Beča, djelovanjem osnovnih i srednjih škola, te novim inicijativama i programima osuvremenjivanja nastave u gradu Beču. Nakon toga je održan posjet Institut für Unterrichts- und Schulentwicklung (IUS), mrežnoj austrijskoj ustanovi koja djeluje u nekoliko regionalnih centara. Ovdje su se sudionici upoznali s recentnim austrijskim projektima u području STEM-a, razvoju regionalnih centara kompetentnosti u području STEM-a, razvoju regionalnih mreža vrsnosti kada je riječ primjerima dobre prakse u područu STEM nastave. Treći dio studijskog posjeta realiziran je kroz susret i upoznavanje s radom austrijskog ScienceCenter-Network, vodećom mrežom koja okuplja skoro 200 organizacija u STEM području. Kroz izlaganje Dr. Barbara Streicher izvršne direktorice sudionici studijskog posjeta imali su prigodu upoznati se s programima u području formalnog, nonformalnog i informalnog učenja i poučavanja u STEM području koji se odvijaju u različitim dijelovima Austrije. Na kraju ovog cjelodnevnog studijskog posjeta, održan je svečani prijam u Veleposlanstvu Republike Hrvatske u Austriji, gdje je sudionike studijskog putovanja primila hrvatska veleposlanica u Austriji dr. sc. Vesna Cvetković. Završena identifikacija nadarenih učenika u okviru projekta „Budi STEMpatičan!“ Rezultati JOBSTEM projekta predstavljeni na konferenciji „The International Congress for School Effectiveness and Improvement“ u Singapuru Održan treći sastanak projektnog tima! Ostvarena suradnja s Virovitičko-podravskom županijom u okviru projekta „Budi STEMpatičan!“ Projekt „Budi STEMpatičan“ financiran je u okviru Europskog socijalnog fonda te natječajnog poziva „Poticanje rada s darovitom djecom i učenicima na predtercijarnoj razini“. Projekt će trajati 16 mjeseci, a provodi ga Virovitičko-podravska županija u suradnji s 14 osnovnih i 7 srednjih škola kojima je županija osnivač. Novi znanstveni rad u okviru JOBSTEM projekta! Izvještaj o aktivnostima u drugoj projektnoj godini JOBSTEM + ASPIRES: Sastanak prof.dr. Louise Archer i prof.dr. Josipa Burušića (28.4.2017.) Više o ASPIRES projektu ASPIRES projekt je longitudinalno istraživanje u Velikoj Britaniji koje se sastoji od dvije faze – ASPIRES 1 i ASPIRES 2. Prvo istraživanje pratilo je razvoj aspiracija mladih u području znanosti i zanimanja kroz dobi od 10 do 14 godina ASPIRES 1 bila je petogodišnja studija pod pokroviteljstvom Vijeća za ekonomska i društvena istraživanja (ESRC, RES-179-25-0008) Velike Britanije, u sklopu TISME inicijative usmjerene na obrazovanje u znanosti i matematici, uz partnerstvo Instituta za Fiziku, Gatsby dobrotvorne fundacije te Udruženja za znanstveno obrazovanje (tismescienceandmaths.org). Istraživanje je kombiniralo kvantitativne online upitnike kohorte učenika te ponovljene (longitudinalne) intervjue s odabranim pod-uzorkom učenika i njihovih roditelja. Podaci iz upitnika i intervjua skupljeni su u tri vremenska perioda: po završetku „osnovne“ škole u britanskom sustavu (u dobi od 10 do 11 godina), tjekom druge godine „srednje“ škole (u dobi od 12 do 13 godina) te tijekom treće godine „srednje“ škole (u dobi od 13 do 14 godina). Po završetku istraživanja skupljeni su podaci iz 19,000 upitnika: 9,319 iz prve dobne skupine, 5,634 iz druge dobne skupine te 4,600 iz treće. Uzorak od 83 učenika i 65 roditelja praćeni su putem intervjua kroz ovo vrijeme, a paralelno uz istraživanje utjecaja na aspiracije učenika, projektni tim radio je s grupicom učitelja u Londonu kako bi smislili najučinkovitiji pristup integracije informacija o STEM zanimanjima u nastavu povezanih predmeta. ASPIRES 2 faza nastavlja praćenje mladih do dobi od 19 godina kako bi se proširila saznanja o razlikama u utjecaju obitelji, škole, edukacija o zanimanjima, društvenih identiteta i nejednakosti na aspiracije prema znanosti i zanimanjima u ovoj dobnoj skupini. ASPIRES tim čine: prof. dr. Louise Archer, prof.dr. Becky Francis, dr. Jennifer DeWitt, prof. dr. Jonathan Osborne, dr. Julie Moote, Lucy Yeomans, doktorandica na projektu, Emily MacLeod. JOBSTEM tim na seminaru u Ljubljani: "Sampling, Weighting and Estimation in Survey Methodology" (24.-25.4.2017.) Članovi istraživačkog tima JOBSTEM projekta, Ivan Dević i Mara Šimunović, pohađali su u razdoblju od 24. do 25. travnja 2017. seminar iz područja dizajna uzorka, ponderiranja i procjene parametara, na Fakultetu društvenih znanosti Sveučilišta u Ljubljani. Ovaj seminar organiziran je u sklopu EU projekta "Synergies for Europe’s Research Infrastructures in the Social Sciences" (SERISS) koji okuplja europske istraživače iz različitih područja društvenih znanosti. Ovo je drugi po redu seminar u sklopu SERISS projekta, koji je okupio 25 sudionika iz cijele Europe, većinom doktoranda I post-doktoranda iz područja društvenih i humanističkih znanosti. Seminar su vodili stručnjaci s GESIS instituta društvenih znanosti u Kölnu. Seminar je tematski bio organiziran oko tri povezana područja koja su se ticala metoda odabira složenih uzoraka, kreiranja pondera kojima se može odgovoriti na probleme neodgovaranja i podzastupljenosti određenih skupina ispitanika, te analize podataka prikupljenih složenim, ponderiranim uzorcima. Prvi dio seminara obuhvaćao je predavanje o centralnim konceptima kao što su varijanca uzorka, nepristrana procjena parametara osnovnog skupa, metoda stratifikacije i problem alokacije, klaster uzorkovanje, neprobabilističko uzorkovanje te efekt dizajna. Nakon teorijskog predavanja, održane su uvodne računalne vježbe u statističkom softveru "R". U drugom dijelu seminara predstavljen je koncept i smisao ponderiranja u istraživanjima anketnog tipa te osnovne metode ponderiranja kao što su poststratifikacija I kalibracija. Kroz računalne vježbe u "R" programskom okruženju objašnjeno je kako u procjenu parametara uključiti pondere koji proizlaze iz složenih uzoraka. Za ove vježbe korišteni su podaci iz longitudinalnog internacionalnog istraživanja "The European Social Survey "(ESS). Tijekom seminara bilo je prilike za razmjenu iskustava s drugim istraživačima i raspravu o prezentiranim sadržajima na primjerima konkretnih istraživačkih problema koji proizlaze iz projekata na kojima sudionici seminara rade. Sedmaši u posjeti Institutu Ruđer Bošković: kemija, istraživanja okoliša i puno više! Nakon posjeta petih razreda Fakultetu strojarstva i brodogradnje te šestih razreda Fakultetu kemijskog inženjerstva i tehnologije, sedmi razredi su u veljači posjetili Institut Ruđer Bošković u Zagrebu. Riječ je o jednoj od naših vodećih znanstvenih ustanova koja se bavi istraživanjima iz teorijske i eksperimentalne fizike, fizike i kemije materijala, elektronike, fizičke i organske kemije, molekularne biologije i medicine, mora i okoliša, informatike i računarstva te laserskim i atomskim istraživanjima. U sklopu posjeta učenici su sudjelovali u nekoliko radionica iz područja biologije, kemije, fizike i znanosti o okolišu. Na radionici naziva „Izolacija DNA“ , učenici slušali o istraživanjima koja se odvijaju na Zavodu za molekularnu medicinu IRB-a, pogotovo u Laboratoriju za istraživanje neurodegenerativnih bolesti. Učenici su obišli sterilnu sobu za rad sa stanicama gdje su se upoznali s modelima na kojim se danas istražuju medicinska pitanja te biokemijski laboratorij gdje se uzgojene stanice analiziraju. Nakon kratkog obilaska laboratorija i upoznavanja s radom, učenici su dobili priliku raditi sami izolaciju DNA iz banane te se upoznati s metodama istraživanja, ali i svojstvima i strukturom DNA. Naposljetku je svaki učenik kući ponio DNA koju je izolirao kao uspomenu. Drugi dio praktičnog rada je bila provjera teorijskog znanja iz područja kemijskih elemenata i značenja periodnog sustava elemenata. Učenici su trebali provesti reakciju vode s litijem, natrijem, litijevim hidridom i natrijevim hidridom. Na taj način su učenicima zorno pokazane sličnosti među tim elementima i njihovim hidridima, ali i razlike u reaktivnosti. Opažanja su prodiskutirana s učenicima i te se na taj način zajednički došlo do nekih spoznaja, ključnih za razumijevanje kemije. Na radionici „Promjene tvari na niskim tlakovima i temperaturama“ učenici su obišli akceleratorsku i eksperimentalnu halu gdje im je objašnjeno kako se ubrzavaju ioni i što se događa kad se ioni sudare s materijalom. Uslijedili su eksperimenti s vakuumom i niskim temperaturama kojima je bio cilj učenicima objasniti što je tlak i kako se svojstva njima poznatih materijala mijenjaju s promjenom tlaka i temperature. Na Zavodu za istraživanje mora i okoliša provedena je radionica „Geokemijske značajke prirodnih voda – tragovi u vodi“ . Učenici su se upoznali sa važnosti istraživanja geokemijskih značajki voda. Osim teoretskog dijela, imali su priliku i iskusiti što sve obuhvaća jedno takvo istraživanje, kako izgleda priprema pokusa i njegova provedba te tehnike kemijske analize različitih tipova uzoraka u laboratoriju. Kroz ove radionice učenici su na nov i zanimljiv način ponovili stara i usvojili potpuno nova znanja iz prirodoslovnih predmeta koje slušaju u školi. Povratne reakcije su nakon posjeta bile vrlo pozitivne, a većina učenika je pokazala veliki interes za onim što su imali prilike vidjeti na Institutu. Učenici posjetili Fakultet kemijskog inženjerstva i tehnologije Nakon uspješno provedene STEM intervencije za pete razrede na Fakultetu strojarstva i brodogradnje, prošli su tjedan šesti razredi osam osnovnih škola uključenih u JOBSTEM projekt posjetili Fakultet kemijskog inženjerstva i tehnologije Sveučilišta u Zagrebu. Po dva razreda iz svake škole obišla su tri fakultetska zavoda - Zavod za organsku kemiju, Zavod za analitičku kemiju te Zavod za mehaničko i toplinsko procesno inženjerstvo. Učenici su u manjim grupama, od po desetak djece, prolazili kroz niz zanimljivih vježbi, pokusa i demonstracija, uz vođenje profesora i asistenata fakulteta. Tako su mijenjali boju prvotno bistre vode u ljubičastu, zatim plavu, pa zelenu i žutu, primjenom tvari kao što je manganov peroksid, dodavanjem šećera i kristala lužine. Otkrivali su skrivenu sliku nacrtanu bezbojnim indikatorima na kiseline i lužine koja postane vidljiva kad ju se pošprica lužinom. Osim vode, učenici su vidjeli da mogu mijenjati i boju plamena primjenom etanola u kojem su otopljene različite kemijske tvari. Promatrali su kako se brzo može otopiti stiropor u acetonu i kako primjenom acetona i suhog leda možemo sniziti temperaturu do minus 70 te proizvesti umjetnu maglu. Jedan od zanimljivih pokusa bilo je i dobivanje tzv. slonovske paste uz pomoć vodikovog peroksida, deterdženta i umjetnog bojila. Na Zavodu za analitičku kemiju, učenici su slušali o Teobroma caccao - drvu kakaovca o čijoj kvaliteti ovisi kvaliteta mnogima najdražeg slatkiša – čokolade. Na ovoj su radionici učenici saznali kako korak po korak odrediti razinu željeza u čokoladi i tako saznati više o kvaliteti pojedinih vrsta čokolade. Naučili su također što je kromatografija i kako pomoću nje možemo otkriti od kojih se sve boja sastoje različite nijanse flomastera na papiru te na usput proizvesti zanimljive, šarene oblike. Na Zavodu za mehaničko i toplinsko procesno inženjerstvo govorilo se o različitim vrstama kristala kao što su snježne pahuljice ili kristali soli, a učenici su imali prilike i kristale proučavati kroz staklo mikroskopa. Kroz ove radionice, učenicima je kemija - koju tek trebaju početi slušati kao predmet u redovnoj osnovno-školskoj nastavi - prezentirana kao korisna, ali i iznimno zanimljiva i zabavna znanost koja je primjenjiva u mnogim područjima ljudske djelatnosti. Učenici posjetili Fakultet strojarstva i brodogradnje Sveučilišta u Zagrebu U periodu između 23. i 27. siječnja učenici osam eksperimentalnih škola uključenih u JOBSTEM projekt posjetili su Fakultet strojarstva i brodogradnje Sveučilišta u Zagrebu (FSB), u pratnji svojih razrednika i nastavnika. Iz svake od osam škola, u posjetu su sudjelovala po dva peta razreda. Nakon pozdravnog govora predstavnika uprave Fakulteta, učenici su pogledali edukativni film koji im je pobliže pokazao čime se Fakultet bavi, koje studije nudi i za kakva buduća zanimanja osposobljava svoje studente. Nakon uvodnog dijela, učenici su obišli neke od fakultetskih laboratorija gdje su kroz stručno vođene demonstracije i kratka predavanja upoznati s različitim područjima strojarstva, brodogradnje i zrakoplovstva, istraživanjima koja se provode u laboratorijima te primjenom tehničkih rješenja u širokim područjima ljudskih djelatnosti. Tako su primjerice, na Zavodu za robotiku i automatizaciju proizvodnih sustava, pogledali film o robotu Ronni, razvijenom na FSB - u, koji se koristi u složenim neurokirurškim zahvatima. Uživo su promatrali brzinu pokretanja jednog tipa robota koji se koristi u auto - industriji te robota koji pakira kekse u ambalažu i može zamijeniti radnika na industrijskoj traci. U sklopu Laboratorija za konstruiranje - CADLab, bilo je riječi o procesu razvoja različitih proizvoda te su učenici uživo promatrali rad 3D printera koji može proizvesti najsloženije geometrijske oblike primjenom tzv. aditivne tehnologije, odnosno dodavanjem materijala sloj po sloj. Učenici su također uz vodstvo profesora isprobavali na koji način rade različiti automatizirani strojevi te pomoću mobilne aplikacije sami upravljali robotom. Na Zavodu za zrakoplovstvo upoznati su s nekoliko vrsta bespilotnih letjelica te njihovom primjenom u snimanjima terena. Osim nabrojanih, učenici su posjetili još nekoliko fakultetskih zavoda i laboratorija, među kojima su i Laboratorij za energetska postrojenja, Laboratorij za zavarivanje i Laboratorij za projektiranje izradbenih i montažnih sustava. Unutar svakog posjeta mogli su pitati stručnjake i nastavnike FSB-a sve što ih zanima te sami isprobavati neke od demonstriranih sadržaja, kroz igru i međusobno surađivanje. Interes među učenicima je bio vrlo velik, a nakon završetka intervencije, povratne informacije i od učenika i od njihovih nastavnika su iznimno pozitivne. Drugi val intervencija proveden u eksperimentalnim školama Nakon uspješno provedenih prošlogodišjih radionica koje su učenicima eksperimentalnih škola omogućile sudjelovanje u zabavnim, ali prvenstveno edukativnim sadržajima vezanim uz STEM područja, novi val STEM intervencije počeo je u studenom 2016. godine za učenike petih, šestih i sedmih razreda. Prva radionica, naziva ˝Mreže, računala i Internet˝ izvedena je kao kombinacija predavanja, rasprave, istraživanja i praktičnih vježbi koje su učenicima na zanimljiv i zoran način predočile funkcioniranje i složenost računalnih mreža i Interneta. U sklopu ove radionice učenici su raspravili i na temelju praktičnih vježbi dobili dublji uvid u ključne pojmove važne za razumijevanje funkcioniranja Interneta: Internet protokol - IP, IP adresa, IP paket, usmjernik (engl. ˝Router˝), kritični čvorovi u mreži i dr. Također, unutar ove radionice ostvarena je poveznica s prijašnjom intervencijom u sklopu koje su se učenici susreli s osnovama programiranja. Naime, učenici su imali zadatak da koristeći jednostavne upute napišu program za stvaranje slike koju su dobili i pošalju ga preko mreže jednom kolegi iz razreda, čime su spojili osnovna znanja iz programiranja te novostečena znanja o funkcioniranju računalnih mreža. Druga radionica naziva ˝LittleBits˝, kombinacija je sadržaja iz osnova elektronike i robotike. U ovoj radionici korišteni su za tu svrhu nabavljeni LittleBits edukativni setovi koji sadrže različite obojene elektroničke komponente kao što su napajanje, svjetleće diode (LED), tipkalo, klizni potenciometar, inverter, generator pulsa, različiti senzori, motori i dr. Ove komponente spajaju se po pomoću magneta i ulančavaju u nizove (zatvorene strujne krugove) pomoću kojih učenici mogu na jednostavan i zoran način naučiti osnovne principe elektronike i funkcioniranja različitih komponenti u setu. Krajnji dio vježbe je stvaranje malog električnog automobila koji se sam pokreće, pri čemu učenici mogu isprobavati različite učinke senzora, načina rotacije kotača, korištenja sklopki i sl. na pokretanje automobila. Radionica omogućuje učenicima da kroz prolaženje vježbe ˝korak - po - korak˝od jednostavnijih ka složenijim zadacima, stvaraju logičke zaključke o točnom položaju određenih komponenti u bloku i učinku koji će pojedina komponenta imati na ostale. Radionica je organizirana u grupama od po troje ili četvero učenika pa je za uspješno svladavanje zadataka dodatan izazov za učenike bio i timski rad te međusobno dijeljenje ideja. izvedbi prve intervencije sudjelovali su znanstvenici s Fakulteta elektrotehnike i računarstva –te Ivan Kunović u provođenju radionice ˝LittleBits˝. Na svakoj radionici kao asistenti su sudjelovali i suradnici na projektu s Instituta Ivo Pilar – Ivan Dević i Mara Šimunović te studenti volonteri. Radni sastanak voditelja JOBSTEM projekta s Predsjednicom Republike Hrvatske Kolindom Grabar Kitarović Predsjednica Republike Hrvatske gospođa Kolinda Grabar Kitarović održala je radni sastanak s voditeljem JOBSTEM projekta prof. dr. sc. Josipom Burušićem. JOBSTEM projekt istraživački je projekt koji financira Hrvatska zaklada za znanost, punog naziva „Profesionalne aspiracije prema STEM zanimanjima tijekom osnovne škole“, i okuplja značajan istraživački tim iz četiri zemlje. Voditelj projekta je ukratko predstavio istraživačke aktivnosti koje se poduzimaju u STEM području te je predsjednici iznio neke istraživačke spoznaje o stanju u hrvatskom obrazovnom sustavu danas. Predsjednica Grabar Kitarović je iskazala veliko zanimanje za pitanja i izazove obrazovanja, a posebice je izdvojila važnost STEM područja. U tom svjetlu, tijekom razgovora su se otvorila i pitanja mogućih budućih aktivnosti, gdje se posebice u STEM području otvaraju brojne mogućnosti. O sličnim aktivnostima, za koje su značajno zanimanje iskazale i ugledne istraživačke ustanove i sveučilišta u Hrvatskoj ali u svijetu, je također bilo riječi tijekom razgovora. Izvještaj: Stavovi prema "znanosti u školi" i školsko postignuće u STEM predmetima Školsko postignuće hrvatskih učenika u STEM područjima nisko je u usporedbi s njihovim postignućima u ostalim školskim predmetima, pokazuju nacionalne (Burušić, Babarović, & Šakić, 2008), ali i međunarodne studije (npr. PISA). I dok debate oko točnih odrednica i uzroka postignuća u STEM predmetima još uvijek traju, nekoliko skupina faktora dosljedno se pokazuju značajno povezanima s uspjehom u ovim predmetima, a mogu se opisati kroz tri kategorije: čimbenici vezani uz učenike, čimbenici vezani uz školski sustav te šira društvena okolina (Hattie, 2009). Glavni cilj ovog istraživanja bio je identificirati doprinos stavova učenika prema znanosti u školi te njihovih iskustava sa školskim STEM predmetima u objašnjavanju postignuća u istima, neovisno o prethodno spomenutim čimbenicima vezanim uz individualne razlike među učenicima, obitelj i izvanškolske aktivnosti. Korištene varijable odgovaraju Huittovom (2003) transakcijskom modelu procesa učenje-poučavanje, u kojem se isti konceptualizira putem nekoliko širih kategorija koje dovode do ishoda u obrazovanju: ulaznih varijabli (koje odgovaraju prethodno spomenutim čimbenicima vezanim uz učenike), kontekstualnih (okolinskih) varijabli te razrednih varijabli (kao što su odnos učenika i učitelja). Istraživački nacrt U istraživanju je sudjelovalo 360 učenika iz tri osnovne škole (od 12 do 15 godina; M=13.32; 165 djevojčica) s područja Daruvara. Prediktorske skale većinom su preuzete i prilagođene iz ASPIRES projekta (Archer i sur., 2013; DeWitt i sur., 2013), dok je kao ishod, odnosno školsko postignuće u STEM-u, uzet prosjek školskih ocjena u STEM predmetima iz prethodnog razreda. Prediktori su uključivali varijable spola, obrazovnog statusa roditelja, ambicije i potporu roditelja u obrazovanju učenika, stavove roditelja prema znanosti, negativan i pozitivan doživljaj znanstvenika od strane učenika, zanimanje za znanost izvan školskog konteksta te stavove prema znanosti u školi. Podaci su obrađeni hijerarhijskom regresijskom analizom u kojoj je kriterijska varijabla bila školsko STEM postignuće, prvi blok (kontrolnih) prediktora bile su varijable iz kategorija osobnih i okolinskih čimbenika, a drugi blok stavovi prema znanosti u školi. Što smo saznali? - Djevojčice imaju nešto bolje (ali statistički značajno) školsko postignuće u STEM predmetima od dječaka (r = .16, p < - STEM postignuće povezano je s obrazovanjem roditelja te rotieljskim ambicijama i potporom u obrazovanju. Povezanost s izvanškolskim STEM aktivnostima i percepcijom znanstvenika nije bila izražena. - Stavovi prema znanosti u školi, koji se odnose na Huittov concept razrednih procesa, pokazali su se kao značajan prediktor postignuća u STEM predmetima, neovisno o prethodno navedenim osobnim i kontekstualnim čimbenicima. Popis referenci Archer, L, Osborne, J, DeWitt, J, Dillon, J, Wong, B & Willis, B (2013). ASPIRES: young people’s science and career aspirations, age 10-14. King’s College London, London. Burušić, J., Babarović, T., & Šakić, M. Vanjsko vrednovanje obrazovnih postignuća u osnovnim školama Republike Hrvatske: Učenici 8. razreda, školska godina 2007/2008., istraživački izvještaj. Zagreb: NCVVO/ Institut društvenih znanosti Ivo Pilar . DeWitt, J., Osborne, J., Archer, L., Dillon, J., Willis, B., & Wong, B. Young children’s aspirations in science: The unequivocal, the uncertain and the unthinkable. International Journal of Science Education, 35(6), 1037-1063. Hattie, J. Visible learning: A synthesis of over 800 meta-analyses relating to achievement. New York: Routledge. Huitt, W. transactional model of the teaching/learning process: A summary. Educational Psychology Interactive. Valdosta, GA: Valdosta State University.